**Grillplads**

Det er ikke tilladt at grille på altanerne. I hjørnet af legepladsen findes en grillplads med grillbord, som beboerne kan benytte.

**Kondirum**

Findes i kælderen under opgang 3A til venstre. Må benyttes kl. 7.00 til kl. 20.30. Brugerne er selv ansvarlige for rengøring og støvsugning efter behov ved endt brug af maskinerne. Husk at læse brugervejledningen først.

Nøgle udleveres på ejendomskontoret.

**Selskabslokale**

Selskabslokalet findes under opgang 31B. Det koster 600 kr. at leje samt 400 kr. i depositum. Efter endt leje skal lokalet rengøres og afleveres i samme stand som modtaget. Selskabslokalet lejes ved henvendelse på ejendomskontoret.

**Vaskerier**

Findes under alle blokke.

Beboerne er ansvarlige for at gøre rent efter sig efter endt vask. Borde tørres af og gulve fejes hvis nødvendigt. Tøj skal fjernes hurtigst muligt efter endt vask og tørring, dette gælder ligeledes i tørrerummene. Husk altid at rense fnugsien i tørretumblerne. Du kan foretage reservation online på vores hjemmeside.

**Legeplads**

Alle beboere og gæster er velkomne til at bruge legepladsen. Alt leg er på eget ansvar. Boligselskabet er kun ansvarlig for fastnaglede legeredskaber. Privat legetøj må gerne medbringes, men det skal tages med igen efter brug. Alle bedes hjælpe med at holde orden på legepladsen, således der ikke efterlades ødelagt legetøj.

**’Malerværksted’**

Findes under opgang 15B i kælderen. Må benyttes hverdage kl. 7.00 til kl. 20.30 samt i weekender kl. 10.00 til kl. 18.00. Husk at dække af.

Nøgle udleveres på ejendomskontoret.

**Billard og dart**

Nedgang under opgang 15B og ligger til venstre ned af gangen. Må benyttes kl. 8.00 til kl. 22.00 på hverdage samt i weekender kl. 10.00 til 22.00. Brugerne bedes tænke på overboen.

Nøgle udleveres på ejendomskontoret.

**’Træ og cykelværksted’**

Opgang 23B, indgang ved kældertrappe ved 23A til højre.

Må benyttes hverdage kl. 7.00 til kl. 20.30, samt i weekender kl. 10.00 til 20.00.

Nøgle udleveres på ejendomskontoret

**Ejendomskontoret**

Du finder ejendomskontoret i kælderen under nr. 9B. Der er i hverdage kontortid kl. 8.00 til kl. 9.00 enten pr. telefon eller ved fremmøde.

Uden for kontortid kan der lægges en besked på telefonsvaren eller skrives en mail.

Telefon: 45 87 50 83 eller solparken@boligafdeling.dk

**Afdelingsbestyrelsen**

Der afholdes bestyrelsesmøde sidste tirsdag i hver måned i selskabslokalet kl. 18.00. Dog ikke i juni og juli. Ændringer kan forekomme, så hold øje med hjemmesiden. Beboerne kan møde op den første time, hvis de har en sag de vil drøfte med bestyrelsen.

Referat af bestyrelsesmøderne kan læses på hjemmesiden.

**Hjertestarter**

Er placeret ved indgangen til Ejendomskontoret ved 9B.

 **Om at bo i Solparken**

Alle beboere bør være bekendt med afdelingens ordensreglement. Ellers er den vigtigste leveregel, at vi alle sammen husker at tage hensyn til hinanden og har ansvar for, at Solparken er et rart sted at bo.
Alle forslag til sociale arrangementer er meget velkomne.



**Velkommen til Solparken**

Bestyrelsen ønsker dig velkommen til Solparken, og håber at du vil blive glad for at bo her. I denne brochure kan du læse om Solparkens tilbud til beboerne samt lidt praktiske oplysninger.

Du kan finde mere kontaktoplysninger samt information og holde dig løbende orienteret på vores hjemmeside www.solparken.net

